Δράση «Αναβάθμιση πολύ μικρών & μικρών επιχειρήσεων για την ανάπτυξη των ικανοτήτων τους στις νέες αγορές»

Ενημερωτικό Σημείωμα Οδηγιών

1 Ενημερωτικό Σημείωμα Οδηγιών

**Οι δυνητικοί δικαιούχοι που περιλαμβάνονται στον Πίνακα ΙΙ** της Απόφασης 7816 / 2266 Α3/ 23/12/2019 με θέμα «Αποδοχή και έγκριση των Πρακτικών Νο 88/09.12.2019 και 89/10.12.2019 της Επιτροπής Αξιολόγησης της Δράσης «Αναβάθμιση πολύ μικρών & μικρών επιχειρήσεων για την ανάπτυξη των ικανοτήτων τους στις νέες αγορές» (ΑΔΑ:Ψ5ΒΖ46ΜΤΛΡ-ΟΧ2) **πρέπει να αποστείλουν στον αρμόδιο εταίρο του ΕΦΕΠΑΕ τα απαιτούμενα δικαιολογητικά ένταξης** σύμφωνα με το Παράρτημα ΧΙΙ της τελευταίας Τροποποίησης της Αναλυτικής Πρόσκλησης το αργότερο έως την Παρασκευή 21/02/2020

Αναρτημένα στις ιστοσελίδες του ΕΦΕΠΑΕ και των εταίρων του είναι διαθέσιμα τα παρακάτω αρχεία:

1. ΥΔ\_Α\_Παράρτημα VΙI\_ΑΝΑΒΑΘΜΙΣΗ

2. ΥΔ\_B\_Παράρτημα VΙI \_ ΑΝΑΒΑΘΜΙΣΗ

3. ΥΔ \_Δήλωση ΜΜΕ\_Παράρτημα VΙI \_ ΑΝΑΒΑΘΜΙΣΗ

Η Υπεύθυνη δήλωση Α (Αρχείο 1) υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής, και προσκομίζεται **επικυρωμένη για το γνήσιο της υπογραφής**.

Η Υπεύθυνη Δήλωση Β (Αρχείο 2) των επιχορηγήσεων που έχουν λάβει κατά το παρελθόν οι συνδεδεμένες με την επιχείρηση υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής. Η περίοδος αναφοράς είναι από 1/1/2018 και μετά.

Η Υπεύθυνη δήλωση ΜΜΕ (Αρχείο 3) αφορά στην ιδιότητα της ΜΜΕ του Κανονισμού (ΕΚ) 651/2014 της Ε.Ε της αιτηθείσας προς χρηματοδότηση επιχείρηση και υπογράφεται από τον ατομικό επιχειρηματία ή από τον Νόμιμο εκπρόσωπο σε περίπτωση σύστασης εταιρείας/νομικής μορφής. Η περίοδος αναφοράς είναι το έτος 2018.